โฆษกเพื่อไทย ชี้ สารพัดปัญหารุมเร้า พปชร.ทำรัฐบาล ล้มเหลวแก้เศรษฐกิจ
โฆษกพรรคเพื่อไทย ชี้ สารพัดปัญหารุมเร้า ทั้งภายนอก-ภายในพรรค พปชร. ทำรัฐบาลขาดสมาธิแก้ปัญหาประเทศ ยังตามตอกย้ำ ความล้มเหลวในการแก้ปัญหาเศรษฐกิจ ซัด หมดความเชื่อมั่น ฟื้นฟูเยียวยาวันที่ 21 พ.ค. นายอนุสรณ์ เอี่ยมสะอาด โฆษกพรรคเพื่อไทย กล่าวถึงกรณี สารพัดปัญหารุมเร้ารัฐบาล พล.อ.ประยุทธ์ จันทร์โอชา จนรัฐบาลขาดสมาธิในการแก้ปัญหาประเทศ ว่า สภาพปัญหาที่รุมเร้ารัฐบาลพรรคพลังประชารัฐ ในขณะนี้ คือ ใบเสร็จว่าการปฏิรูปการเมืองไม่มีอยู่จริง เพราะนอกจากจะไม่ก้าวหน้ายังล้าหลังย้อนยุคกลับไป 40 ปี รัฐธรรมนูญ 2560 ถูกเปรียบเทียบว่า ถอดแบบมาจากรัฐธรรมนูญ 2521 ออกแบบให้ พล.อ.ประยุทธ์ อยู่ยาวที่สุดเท่าที่จะยาวได้ แต่สนิมเกิดจากเนื้อใน ผ่านการเลือกตั้งมาเพียง 1 ปี ก็ได้เห็นพฤติกรรมการเมืองโบราณ แบ่งมุ้ง ตั้งก๊วนต่อรอง แย่งชิงเก้าอี้ แย่งชิงผลประโยชน์กันเอง จนพรรคแทบแตก ทั้งการปล่อยข่าวกดดันให้มีการเปลี่ยนตัวหัวหน้าพรรคและปรับ ครม. ยึดคืนโควตารัฐมนตรีของกลุ่มรัฐมนตรี 4 กุมาร ภายใต้การนำของนายสมคิด จาตุศรีพิทักษ์ รองนายกฯ มีข่าวเสนอใช้งบกองทุนอนุรักษ์พลังงานซื้อใจ ส.ส.คนละ 10 ล้าน แลกกับการหนุนรักษาเก้าอี้ ไปจนถึงการเตรียมย้ายวิก ตั้งพรรคใหม่ หลังพ่ายศึกในพรรคพลังประชารัฐ เดินเกมเคลื่อนไหวกดดันอย่างหนัก ยิ่งกว่าคลื่นยักษ์สึนามิ ในพรรคพลังประชารัฐ จนเกิดคำถามว่า พล.อ.ประยุทธ์ จะเอาสมาธิที่ไหนมาทำงานแก้ปัญหาวิกฤติของประเทศชาติที่หนักหนาสาหัสที่สุดนี้ เศรษฐกิจวิกฤติหนักตั้งแต่ก่อนโควิด-19 ปีนี้จีดีพีมีโอกาสติดลบ 9-10% คนตกงานอาจสูงถึง 10 ล้านคน สภาพรัฐบาลในขณะนี้แทบไม่เหลือความเชื่อมั่นว่า จะฟื้นฟูเยียวยาอย่างไร ไม่มีความเป็นธรรมหากประเทศชาติและประชาชนต้องรอ พล.อ.ประยุทธ์ จัดการปัญหาในพรรคตัวเองก่อนค่อยแก้ปัญหาประเทศ นายอนุสรณ์ กล่าว
โฆษกพรรคเพื่อไทย ชี้ สารพัดปัญหารุมเร้า ทั้งภายนอก-ภายในพรรค พปชร.ทำรัฐบาลขาดสมาธิแก้ปัญหาประเทศ ยังตามตอกย้ำ ความล้มเหลวในการแก้ปัญหาเศรษฐกิจ ซัด หมดความเชื่อมั่น ฟื้นฟูเยียวยา 
โควิด-19,ไวรัสโคโรนา,อนุสรณ์ เอี่ยมสะอาด,โฆษกเพื่อไทย,รัฐบาล,ล้มเหลวแก้เศรษฐกิจ,กองทุนอนุรักษ์พลังงาน,ข่าวทั่วไป